
	Parhau i ddatblygu i gyfathrebu'n effeithiol, gan ddefnyddio iaith academaidd broffesiynol,

	Ceisio datblygu fy iaith broffesiynol.
	

	*Darllen mwy o lyfrau ac erthyglau academaidd er mwyn gwella ansawdd y ffynonellau ac i ddatblygu gwybodaeth a dealltwriaeth ehangach o'r meysydd dan sylw wrth i ti symud i Lefel 6.

	Darllen a dadansoddi erthyglau perthnasol er nad oedd yn berthnasol am brif gorff y traethawd.
	

	
*Parhau i ddatblygu sy sgiliau synthesis a dadansoddi drwy gymharu a chyferbynnu'r prif dadleuon sy'n codi ar draws sawl ffynhonnell.

	Dadansoddadau realistig i’r strategaethau presennol.
	




Agoriad
Yn y traethawd yma, byddaf yn ystyried y strategaethau cynhwysol sydd ar gael yn fy ysgol lleoliad, a fydd yn cael eu henwi Ysgol A er mwyn cadw’n anhysbys (BERA, 2024). Ffocws y strategaethau yma yw ar ddosbarth Blwyddyn 6 neu ysgol gyfan ar gyfer y Llyfrgell lles, matiau rhif a chyflwyno gwaith trwy Google Classroom. Y strategaethau cyflwynwyd, yw sicrhau gall pob plentyn o fewn yr ysgol cael yr un lefel o addysg heb anghenion dysgu ychwanegol (ADY) dod fel rhwystr.
Deddfwriaeth
Darparu cyfleoedd cyfartal i bawb, waeth beth fo’u cefndir, galluoedd neu anghenion, yw hanfod ymarfer cynhwysol. Mae hyn yn golygu sicrhau bod pob unigolyn yn cael mynediad at gyfleoedd, yn cael eu gwerthfawrogi ac yn teimlo’n rhan o’r gymuned. Yn ôl Booth ac Ainscow (2002), mae cynhwysiant yn ymwneud â chreu diwylliant o dderbyniad a chefnogi amrywiaeth, tra bod Florian a Black-Hawkins (2011) yn pwysleisio’r angen i addasu dulliau dysgu er mwyn diwallu anghenion unigol. Trwy ddull cynhwysol, mae athrawon yn hyrwyddo tegwch, parch ac ymgysylltiad, gan sicrhau lles a chyfranogiad pob unigolyn.
Yng Nghymru, mae’r Diwygiad Anghenion Dysgu Ychwanegol (ADY) yn gosod sylfeini cadarn ar gyfer cefnogi dysgwyr ag anghenion dysgu ychwanegol. Yn ôl Deddf Anghenion Dysgu Ychwanegol a’r Tribiwnlys Addysg (Cymru) 2018, mae ysgolion, awdurdodau lleol a phartneriaid yn cydweithio gyda dysgwyr a’u teuluoedd i greu Cynllun Datblygu Unigol (CDU) sy’n canolbwyntio ar yr unigolyn. Mae’r dull hwn yn hybu mynediad cyfartal at addysg o ansawdd uchel, gan sicrhau bod pob dysgwr yn cael y gefnogaeth bersonol a hygyrch sydd ei hangen arnynt (Llywodraeth Cymru, 2021).
Yn ogystal, mae’r Diwygiad ADY yn cyd-fynd â Chwricwlwm i Gymru trwy ganolbwyntio ar y Pedwar Diben. Nod y cwricwlwm yw datblygu dysgwyr uchelgeisiol, mentrus, cyfrifol a chyfranogol (Llywodraeth Cymru, 2020). Trwy CDU, gall ysgolion addasu dulliau dysgu i ddiwallu anghenion unigol, gan gefnogi cynhwysiant ac annog datblygiad personol. Mae’r dull cydweithredol hwn yn sicrhau bod pob plentyn yn cael mynediad cyfartal at addysg berthnasol sy’n eu paratoi ar gyfer bywyd a gwaith yn y Gymru fodern.
Ar ben hynny, mae Confensiwn y Cenhedloedd Unedig ar Hawliau'r Plentyn (UNCRC) yn cefnogi’r Diwygiad ADY a’r Cwricwlwm i Gymru trwy roi hawliau plant wrth galon y broses addysgol. Yn ôl UNCRC (1989), mae gan bob plentyn hawl i addysg gynhwysol a chefnogaeth unigol (Erthygl 28), yn ogystal â’r hawl i fynegi barn a chael eu clywed mewn penderfyniadau sy’n effeithio arnynt (Erthygl 12). Trwy ymgorffori’r egwyddorion hyn yn y CDU, mae ysgolion yng Nghymru yn sicrhau bod addysg yn hyrwyddo datblygiad llawn pob dysgwr, gan barchu eu hanghenion unigryw (Llywodraeth Cymru, 2021).
Llyfrgell Lles
[image: ][image: ][image: ]
[image: ]Un enghraifft sydd ar gael am yr holl ysgol i’w treulio amser ynddo yw’r Llyfrgell lles. Yn yr ystafell yma mae yna fwrdd i liwio, ardaloedd cyfforddus a llyfrau i’w ddarllen. Pwrpas yr ystafell yma i’w i alluogi plant yn yr ysgol i gymryd amser i ymlacio a thawelu ei theimladau a meddwl am amser. Gallwn weld yn y Llyfrgell yma fod dim lawer lliw gwahanol er mwyn hybu’r meddwl tawel. Gall gormod o liw greu gorlwytho synhwyraidd, gan effeithio ar ganolbwyntio a gwneud i fyfyrwyr a staff deimlo eu bod yn tynnu sylw, yn bryderus neu'n anhwylus (Makosinski, 2025). Nid yw’r ystafell yma dim ond ar gael i blant gydag anghenion dysgu ychwanegol ond i bob un plentyn gan nad ydyn ni’n gwybod fel ysgol ac athrawon beth sydd yn mynd ymlaen tu ôl drysau cau. Defnydd arall mae disgyblion yr ysgol yn defnyddio’r ystafell yma ar gyfer yw gweithio mewn ardal dawel, sydd hefyd yn hybu annibyniaeth ac ymddiried rhwng yr athro a’r plentyn. 
[image: ]Trwy’r bore mae’r ELSA yn cynnal ‘chech-ins’ bore lle bu’r oedolyn yn gofyn y disgyblion sy’n cael sesiynau ELSA sut ydyn nhw’n teimlo heddiw. Mae’n hefyd amser i’r plant cael amser tawel yn y bore cyn mynd i’r dosbarthiadau i weithio, mae yna nifer o weithgareddau tawel fel Lego, lliwio neu ddarllen. Fydd y sesiynau bore yma yn cael eu cynnal yn y llyfrgell lles i barhau i hybu’r amser tawel sydd ar gael i bawb yn y llyfrgell.
Matiau rhif
Yn fy nosbarth ar leoliad roedd yn amlwg bod y matiau rhif mawr yng nghefn y dosbarth a oedd ar gael i bob disgybl. Yn ychwanegol i hyn roedd y plant sy’n derbyn ymyrraeth ychwanegol am fathemateg gyda mat cant sgwâr a matiau i helpu gyda lluosi. Gallwn godi’r cwestiwn pam nad ydy pob plentyn gyda rhai personol i’w ddefnyddio. Er fydd hyn yn fuddiol i bob disgybl mae’n bwysig hefyd ystyried y dosbarth. Ym mhersonol roedd y disgyblion yn hyderus iawn o fewn mathemateg ac nad oedd angen llawer o help pellach, credaf os oedd fy nosbarth i yn cael y rhain ni fydden nhw’n herio eu hun a dim ond defnyddio er mwyn gorffen gwaith yn gyflymach. Yn dweud hyn, trwy gael matiau rhif ar gael yn y dosbarth mae’n galluogi’r disgyblion i gynhyrchu gwaith ar ei lefel o wahaniaethu gan gael llai o ddibyniaeth ar yr athro dosbarth ac o ganlyniad llai o gywilydd wrth weithio.
Cyflwyniadau ar google classroom
O fewn gwersi thema, mae’r gwersi wedi gosod mas i roi mwy o ryddid i’r disgyblion. Bydd yr athro dosbarth yn gwneud cyflwyniad byr yn esbonio pob tasg bydd y plant angen cwblhau o fewn cyfnod o amser. Yna, bydd y disgyblion yn cael y cyfle i weithio trwy’r tasgau, gyda’r cyflwyniadau ar gyfer pob tasg ar gael, trwy Google Classroom. Yn gwneud hyn, mae’n rhoi cyfle i’r plant gweithio a deall y dasg ar amser eu hun. Yn defnyddio’r dull yma doedd dim angen i’r plant deall y dasg o’r cyflwyniad cyntaf, roedd yn galluogi nhw i ailymweld a’r cyflwyniad a hefyd gweithio yn drefn ac amser eu hun. Yn fwyaf, yr effaith roedd hyn yn cael ar y plant yn un cadarnhaol, roedd y disgyblion yn cyflwyno gwaith o safon o dan lai o bwysau. Er mwyn fonitro os oedd y disgyblion i gyd ar dasg, roedd hawl gan y prif gyfrifiadur i edrych ar gyfrif Google Classroom pawb yn y dosbarth. Gallwn ddadlau nad oedd hyn yn effeithiol o ran amser, i gymharu â gwersi strwythuredig fel mathemateg neu iaith, roedd y disgyblion yn gallu cwblhau tasg o fewn gwers neu ddau, ond yn y gwersi thema gyda mwy o ryddid gall cymryd tua dwy wythnos i gwblhau pedwar tasg. Yn dweud hyn, gan fod y dosbarth yma’n blwyddyn 6 roedd yn paratoi yn well ar gyfer gwersi neu fywyd yn y dyfodol a fydd gyda llai o strwythur, roedd yna gydbwysedd da o fathau o wersi gwahanol. Mae hyblygrwydd dysgu anstrwythuredig yn galluogi disgyblion i ryngweithio a’r cynnwys ar eu cyflymder a’u lefel e’u hunain (Aria, 2022).
Casgliad
I grynhoi, mae yna lawer o strategaethau cynhwysol o fewn Ysgol A yn galluogi pawb yn y dosbarth i gael yr un lefel o addysg mewn moddau gwahanol sy’n addas iddyn nhw’n bersonol. Trwy wneud yr ymchwil yma gofynnais athrawon beth sydd ar gael i bobl gydag anabledd corfforol, yn y gorffennol roedd yna rampiau ar rannau’r ysgol ond nad oedd unrhyw rampiau ar gael os oedd unrhyw un mewn cadair olwyn yn amser presennol gan dorrodd a doedd dim digon o gyllid i’w amnewid. Trwy symud ymlaen yn fy nysgu i, byddaf yn sicrhau bod yr adnoddau a strwythur gwersi yn addas i bawb.

